Suvestinė redakcija nuo 2005-07-31 iki 2005-11-29

Įsakymas paskelbtas: Žin. 2002, Nr. 43-1639; Žin. 2004, Nr.90-0; Žin. 2004, Nr.104-0; Žin. 2004, Nr.125-0; Žin. 2004, Nr.136-0, i. k. 102301MISAK00000184

LIETUVOS RESPUBLIKOS APLINKOS MINISTRO

Į S A K Y M A S

DĖL STATYBOS TECHNINIŲ REGLAMENTŲ STR 1.01.06:2002 „YPATINGI STATINIAI“ IR STR 1.01.07:2002 „NESUDĖTINGI (TARP JŲ laikini) statiniai“ patvirtinimo

2002 m. balandžio 16 d. Nr. 184

Vilnius

Vadovaudamasis Lietuvos Respublikos Vyriausybės 2002-02-26 nutarimo Nr. 280 „Dėl Lietuvos Respublikos statybos įstatymo įgyvendinimo“ (Žin., 2002, Nr. 22-819) 1.1.1, 1.1.3 ir 1.1.11 punktais bei Lietuvos Respublikos aplinkos ministerijos nuostatais (Žin., 1998, Nr. 84-2353; 2002, Nr. 20-766):

1. Tvirtinu statybos techninius reglamentus STR 1.01.06:2002 „Ypatingi statiniai“ ir STR 1.01.07:2002 „Nesudėtingi (tarp jų laikini) statiniai“ (pridedama).

2. Nustatau, kad šio įsakymo 1 punkte nurodyti reglamentai įsigalioja nuo 2002 m. liepos 1 d.

3. Laikau nuo 2002 m. liepos 1 d. netekusiu galios aplinkos ministro 1999 m. spalio 19 d. įsakymą Nr. 335 „Dėl STR 1.07.03:1999 „Mažųjų statinių projektų rengimo bei derinimo tvarkos ypatumai ir šių statinių statybos įteisinimo tvarka“ patvirtinimo“ (Žin., 1999, Nr. 90-2667).

4. Aplinkos ministerijos kompiuterinėje sistemoje vadovautis reikšminiais žodžiais „reglamentas“, „statyba“.

APLINKOS MINISTRAS	ARŪNAS KUNDROTAS

PATVIRTINTA

Lietuvos Respublikos aplinkos

ministro 2002 m. balandžio 16 d.

įsakymu Nr. 184

STATYBOS TECHNINIS REGLAMENTAS STR 1.01.07:2002

NESUDĖTINGI (TARP JŲ LAIKINI) STATINIAI

I. BENDROSIOS NUOSTATOS

1. Šis statybos techninis reglamentas (toliau – Reglamentas) nustato:

1.1. nesudėtingų statinių sąrašą [4.1], [4.9];

1.2. prie nesudėtingų statinių priskirtų pastatų ir inžinerinių statinių paprastų konstrukcijų požymius [4.1], [4.9];

1.3. nesudėtingų statinių (ar jų dalių) projektavimo, statybos (naujos statybos, rekonstravimo, remonto, griovimo) bei pripažinimo tinkamais naudoti tvarką [4.1], [4.9];

1.4. nesudėtingų statinių projektavimui, statybai, statinio projekto vykdymo priežiūrai vadovaujančių neatestuotų asmenų kvalifikacinius reikalavimus.

2. Šis Reglamentas netaikomas atliekant nekilnojamosios kultūros paveldo vertybės tvarkymo statybos darbus (nors statinys, kuris yra vertybė pagal konstrukcijų paprastumą ir techninius parametrus, atitinka nesudėtingo statinio požymius), nes bet kuri nekilnojamoji kultūros paveldo vertybė priskiriama ypatingų statinių kategorijai [4.1].

3. Šis Reglamentas yra privalomas visiems statybos dalyviams, viešojo administravimo subjektams, inžinerinių tinklų bei susisiekimo komunikacijų savininkams (ar naudotojams), taip pat kitiems juridiniams ir fiziniams asmenims, kurių veiklos principus statybos srityje nustato Statybos įstatymas [4.1].

II. NUORODOS

4. Šio Reglamento nuorodose įrašyti teisės aktai:

4.1. Lietuvos Respublikos statybos įstatymas (Žin., 1996, Nr. 32-788; 2001, Nr. 101-3597);

4.2. Lietuvos Respublikos civilinio kodekso patvirtinimo, įsigaliojimo ir įgyvendinimo įstatymas (Žin.,2000, Nr. 74-2262; Nr. 77; Nr. 80; Nr. 82);

4.3. Lietuvos Respublikos žemės įstatymas (Žin., 1994, Nr. 34-620; 2004, Nr. 28-868);

Punkto pakeitimai:

Nr. D1-420, 2004-07-27, Žin., 2004, Nr. 120-4443 (2004-08-03); Žin., 2004, Nr. 125-0 (2004-08-10), i. k. 104301MISAK00D1-420

4.4. Lietuvos Respublikos nekilnojamojo turto kadastro įstatymas (Žin., 2000, Nr. 58-1704; 2003, Nr. 57-2530);

Punkto pakeitimai:

Nr. D1-420, 2004-07-27, Žin., 2004, Nr. 120-4443 (2004-08-03); Žin., 2004, Nr. 125-0 (2004-08-10), i. k. 104301MISAK00D1-420

4.5. Lietuvos Respublikos nekilnojamojo turto registro įstatymas (Žin., 1996, Nr. 100-2261; 2001, Nr. 55-1948);

4.6. Lietuvos Respublikos aplinkos apsaugos įstatymas (Žin., 1992, Nr. 5-75; 1996, Nr. 57-1335; 1997, Nr. 65-1540; 2000, Nr. 39-1093, Nr. 90-2773, Nr. 2-49);

4.7. Lietuvos Respublikos radiacinės saugos įstatymas (Žin., 1999, Nr. 11-239);

4.8. Lietuvos Respublikos potencialiai pavojingų įrenginių priežiūros įstatymas (Žin.,1996, Nr. 46-1116; 2000, Nr. 89-2742);

4.9. Lietuvos Respublikos Vyriausybės 2002-02-26 nutarimas Nr. 280 „Dėl Lietuvos Respublikos statybos įstatymo įgyvendinimo“ (Žin., 2002, Nr. 22-819);

4.10. Lietuvos Respublikos Vyriausybės 2002 m. lapkričio 19 d. nutarimas Nr. 1797 „Dėl Verslo liudijimų išdavimo gyventojams tvarkos“ (2002, Nr. 112-4992);

Punkto pakeitimai:

Nr. D1-420, 2004-07-27, Žin., 2004, Nr. 120-4443 (2004-08-03); Žin., 2004, Nr. 125-0 (2004-08-10), i. k. 104301MISAK00D1-420

4.11. Lietuvos Respublikos Vyriausybės 1990-11-26 nutarimas Nr. 359 „Dėl kapinių tvarkymo taisyklių patvirtinimo“ (Žin., 1990, Nr. 35-859);

4.12. Lietuvos Respublikos žemės ūkio ministro 2002 m. gruodžio 30 d. įsakymas Nr. 522 „Dėl Nekilnojamojo turto objektų kadastrinių matavimų ir kadastro duomenų surinkimo bei tikslinimo taisyklių“ (Žin., 2003, Nr. 18-790);

Punkto pakeitimai:

Nr. D1-420, 2004-07-27, Žin., 2004, Nr. 120-4443 (2004-08-03); Žin., 2004, Nr. 125-0 (2004-08-10), i. k. 104301MISAK00D1-420

4.13. statybos techninis reglamentas STR 1.02.06:2004 „Teisės eiti statybos techninės veiklos pagrindinių sričių vadovų pareigas įgijimo tvarkos aprašas. Statybos inžinieriaus diplomų, įgytų užsienio valstybėje, pripažinimo Lietuvos Respublikoje taisyklės“ (Žin., 2004, Nr. 180-6683);

Punkto pakeitimai:

Nr. D1-420, 2004-07-27, Žin., 2004, Nr. 120-4443 (2004-08-03); Žin., 2004, Nr. 125-0 (2004-08-10), i. k. 104301MISAK00D1-420

Nr. D1-62, 2005-02-04, Žin., 2005, Nr. 22-703 (2005-02-15), i. k. 105301MISAK000D1-62

4.14. statybos techninis reglamentas STR 1.05.06:2005 „Statinio projektavimas“ (Žin., 2005, Nr. 4-80);

Punkto pakeitimai:

Nr. D1-420, 2004-07-27, Žin., 2004, Nr. 120-4443 (2004-08-03); Žin., 2004, Nr. 125-0 (2004-08-10), i. k. 104301MISAK00D1-420

Nr. D1-62, 2005-02-04, Žin., 2005, Nr. 22-703 (2005-02-15), i. k. 105301MISAK000D1-62

4.15. STR 1.11.01:2002 „Statinių pripažinimo tinkamais naudoti tvarka“ (Žin., 2002, Nr. 60-2475);

Punkto pakeitimai:

Nr. D1-420, 2004-07-27, Žin., 2004, Nr. 120-4443 (2004-08-03); Žin., 2004, Nr. 125-0 (2004-08-10), i. k. 104301MISAK00D1-420

4.16. STR 1.14.01:1999 „Pastatų plotų ir tūrių skaičiavimo tvarka“ (Žin., 1999, Nr. 84-2507, Nr. 98-2831);

4.17. STR 1.07.01:2002 „Statybos leidimas“ (Žin., 2002, Nr. 55-2203);

Punkto pakeitimai:

Nr. D1-420, 2004-07-27, Žin., 2004, Nr. 120-4443 (2004-08-03); Žin., 2004, Nr. 125-0 (2004-08-10), i. k. 104301MISAK00D1-420

4.18. STR 1.05.07:2002 „Statinio projektavimo sąlygų sąvadas“ (Žin., 2002, Nr. 54-2153);

Punkto pakeitimai:

Nr. D1-420, 2004-07-27, Žin., 2004, Nr. 120-4443 (2004-08-03); Žin., 2004, Nr. 125-0 (2004-08-10), i. k. 104301MISAK00D1-420

4.19. Lietuvos Respublikos aplinkos ministro 1999-07-19 įsakymas Nr. 221 „Dėl Lietuvos ūkio objektuose naudojamų pavojingų medžiagų ribinių kiekių patvirtinimo“ (Žin., 1999, Nr. 68-2186);

4.20. aplinkos ministro 2004 m. gruodžio 28 d. įsakymas Nr. D1-696 „Dėl Nuolatinės statybos komisijos pavyzdinių nuostatų patvirtinimo“ (Žin., 2005, Nr. 4-75);

Punkto pakeitimai:

Nr. D1-420, 2004-07-27, Žin., 2004, Nr. 120-4443 (2004-08-03); Žin., 2004, Nr. 125-0 (2004-08-10), i. k. 104301MISAK00D1-420

Nr. D1-62, 2005-02-04, Žin., 2005, Nr. 22-703 (2005-02-15), i. k. 105301MISAK000D1-62

4.21. STR 1.09.04:2002 „Statinio projekto vykdymo priežiūra“ (Žin., 2002, Nr. 43-1638);

Punkto pakeitimai:

Nr. D1-420, 2004-07-27, Žin., 2004, Nr. 120-4443 (2004-08-03); Žin., 2004, Nr. 125-0 (2004-08-10), i. k. 104301MISAK00D1-420

4.22. Lietuvos Respublikos socialinės apsaugos ir darbo ministerijos ir Lietuvos Respublikos sveikatos apsaugos ministerijos 1998-05-05 įsakymas Nr. 85/233 „Dėl darboviečių įrengimo bendrųjų nuostatų patvirtinimo“ (Žin., 1998, Nr. 44-1224);

4.23. STR 1.01.06:2002 „Ypatingi statiniai“ (Žin., 2002, Nr. 43-1639);

Papildyta punktu:

Nr. D1-420, 2004-07-27, Žin., 2004, Nr. 120-4443 (2004-08-03); Žin., 2004, Nr. 125-0 (2004-08-10), i. k. 104301MISAK00D1-420

4.24. STR 1.01.08:2002 „Statinio statybos rūšys“ (Žin., 2002, Nr. 119-5372);

Papildyta punktu:

Nr. D1-420, 2004-07-27, Žin., 2004, Nr. 120-4443 (2004-08-03); Žin., 2004, Nr. 125-0 (2004-08-10), i. k. 104301MISAK00D1-420

4.25. Lietuvos Respublikos socialinės apsaugos ir darbo ministrės ir Lietuvos Respublikos aplinkos ministro 1998 m. gruodžio 24 d. įsakymas Nr. 184/282 „Dėl Darboviečių įrengimo statybvietėse nuostatų patvirtinimo“ (Žin., 1999, Nr. 7-155);

Papildyta punktu:

Nr. D1-420, 2004-07-27, Žin., 2004, Nr. 120-4443 (2004-08-03); Žin., 2004, Nr. 125-0 (2004-08-10), i. k. 104301MISAK00D1-420

4.26. STR 2.02.01:2004 „Gyvenamieji pastatai“ (Žin., 2004, Nr. 23-271; Nr. 50-1683);

Papildyta punktu:

Nr. D1-420, 2004-07-27, Žin., 2004, Nr. 120-4443 (2004-08-03); Žin., 2004, Nr. 125-0 (2004-08-10), i. k. 104301MISAK00D1-420

4.27. STR 2.01.04:2004 „Gaisrinė sauga. Pagrindiniai reikalavimai“ (Žin., 2004, Nr. 23-488).

Papildyta punktu:

Nr. D1-420, 2004-07-27, Žin., 2004, Nr. 120-4443 (2004-08-03); Žin., 2004, Nr. 125-0 (2004-08-10), i. k. 104301MISAK00D1-420

5. Neteko galios nuo 2004-08-04

Punkto naikinimas:

Nr. D1-420, 2004-07-27, Žin. 2004, Nr. 120-4443 (2004-08-03) ; Žin. 2004, Nr. 125-0 (2004-08-10), i. k. 104301MISAK00D1-420

III. PAGRINDINĖS SĄVOKOS

6. Šiame Reglamente vartojamos pagrindinės sąvokos yra tos pačios, kurios pateiktos Statybos įstatyme [4.1]. Šiame Reglamente pateikiamos tik tiesiogiai susijusios su šiuo Reglamentu Statybos įstatymo sąvokos ir kitos sąvokos, kurių nėra Statybos įstatyme:

6.1. Laikinas statinys – statinys, skirtas naudoti ne ilgiau kaip 3 metus, pagamintas gamykloje ar pastatytas iš surenkamų konstrukcijų, kurį galima išardyti ar perkelti į kitą vietą ir kuris neturi pamatų, bet remiasi į žemės paviršių: kioskas, gatvių prekybos, pramogų ar parodos paviljonas, parodos eksponatas, palapinės danga ar pneumatinis apvalkalas, vagonėlis, konteineris, įvairios paskirties aikštelė su dirbtine danga, statybininkų, tyrėjų ar kitos terminuotos veiklos reikmėms skirtas statinys. Laikinas statinys ir teisės į jį Nekilnojamojo turto registre neregistruojami [4.1].

6.2. Nesudėtingas statinys – paprastų konstrukcijų pastatas, kurio visų aukštų, rūsio (pusrūsio), antstatų, pastogės patalpų ir naudojimo paskirtimi susietų priestatų plotų, apskaičiuotų tarp išorinių sienų išorinių paviršių, suma yra ne didesnė kaip 80 kvadratinių metrų; paprastų konstrukcijų inžinerinis statinys [4.1]. Pastato ir inžinerinio statinio paprastų konstrukcijų požymius ir techninius parametrus nustato normatyviniai statybos techniniai dokumentai [4.1].

6.3. Gyvenamasis pastatas (namas) – pastatas, kurio daugiau kaip pusė naudingojo ploto yra gyvenamosios patalpos. Gyvenamiesiems pastatams netaikomos Reglamente nurodytos nesudėtingiems statiniams taikomos Statybos įstatymo nustatytų reikalavimų išimtys;

Punkto pakeitimai:

Nr. D1-420, 2004-07-27, Žin., 2004, Nr. 120-4443 (2004-08-03); Žin., 2004, Nr. 125-0 (2004-08-10), i. k. 104301MISAK00D1-420

6.4. Namų ūkio pastatas (klėtis, svirnas) – namo pagalbinis pastatas, kurio paskirtis – pagelbėti name gyvenantiems žmonėms tenkinti jų būtiniausias nuolatines reikmes (maitinimo, poilsio, higienos, sveikatos ir kt.) su sąlyga, kad tos reikmės tenkinamos name ar namų ūkio pastate (naudojant jame esančius daiktus ar atliekant tam tikrus veiksmus). Namo ūkio pastato (priklausomai nuo name esančių pagalbinių patalpų kiekio ir paskirties) patalpomis (viename ar keliuose priklausiniuose) gali būti: maisto atsargų, namų apyvokos daiktų (drabužių, indų, namo priežiūros įrangos ir pan., pirtis, prausykla, skalbykla, kieto kuro sandėlis (malkinė), vasaros virtuvė, lauko tualetas (kai name nėra nuotekų šalinimo inžinerinės sistemos).

6.5. Kioskas – smulkios prekybos reikmėms skirtas nedidelis lengvų konstrukcijų pastatas, kurio užimamas žemės plotas yra ne didesnis kaip 15 m2 ir kurio dalis sienų (jų viršutinės dalys) įstiklintos ir prekyba vyksta per priekinėje sienoje esančią vitrinos angą.

6.6. Paviljonas – įvairios paskirties lengvų konstrukcijų pastatas, kurio dalis ar visos sienos įstiklintos ir kuris yra atskiras statinys ar priestatas prie kito pastato, tačiau turintis atskirą įėjimą ir atskirą stogą.

6.7. Palapinė – lengvas karkasinis inžinerinis statinys, aptemptas audeklu ar apdengtas kita lengva medžiaga.

6.8. Pneumatinis apvalkalas – oro slėgiu palaikoma konstrukcija, tvirtikliais sujungta su žeme (tiesiogiai ar per pamatus), pagaminta iš plonos ir lanksčios medžiagos, kuri uždengia patalpą kaip stogas ir sienos (tokiu atveju tai pastatas) arba tik kaip stogas (tokiu atveju – inžinerinis statinys).

6.9. Pavėsinė (altana) – nedidelis lengvų konstrukcijų dekoratyvinis pastatas ar inžinerinis statinys (priklausomai nuo konstrukcijos) su ištisomis ar ažūrinėmis sienomis per visą ar dalį jų aukščio.

6.10. Prieangis (tambūras) – nešildomas priestatas prie išorinių pastato durų (atskiriantis pastatą nuo lauko) su sienomis iki pusės patalpos aukščio ar per visą aukštį, kaip tarpinė patalpa tarp lauko ir šiltų pastato patalpų (kai sienų viršutinės dalys įstiklintos, prieangis vadinamas uždara veranda, kai neįstiklintas – atvira veranda [4.16]).

6.11. Stoginė – inžinerinis statinys, stogas ant stulpų (gali būti su galinėmis sienomis ar be jų) žmonėms ar daiktams pridengti nuo kritulių ir saulės, kuris gali būti atskiras statinys ar priestatas prie kito pastato.

IV. NESUDĖTINGŲ STATINIŲ SĄRAŠAS

7. Nesudėtingi statiniai skirstomi į šias grupes:

7.1. I grupės nesudėtingi statiniai;

7.2. II grupės nesudėtingi statiniai;

7.3. laikini statiniai.

8. Nesudėtingų statinių sąrašas pateikiamas Reglamento 1 priede. Laikinų statinių sąrašas pateikiamas Reglamento 6.1 papunktyje.

Punkto pakeitimai:

Nr. D1-420, 2004-07-27, Žin., 2004, Nr. 120-4443 (2004-08-03); Žin., 2004, Nr. 125-0 (2004-08-10), i. k. 104301MISAK00D1-420

V. PASTATŲ IR INŽINERINIŲ STATINIŲ, PRISKIRTŲ PRIE NESUDĖTINGŲ STATINIŲ, PAPRASTŲ KONSTRUKCIJŲ POŽYMIAI IR TECHNINIAI PARAMETRAI

9. Pastatų ir inžinerinių statinių, priskirtų prie I ir II grupės nesudėtingų statinių, konstrukcijos laikomos paprastomis, jei statytojas turi technišką galimybę iš jų pastatyti (sumontuoti) statinį:

9.1. savo, šeimos narių bei pasitelktų (pasamdytų) statybininkų jėgomis, daugiausia naudojant rankų darbą ir nesudėtingus mechanizmus (rangovui statytojas gali pavesti atlikti tik kai kuriuos sudėtingus, ypač specialiuosius, darbus, kai juos atlikti privaloma nustatyta kvalifikacija);

9.2. nenaudojant potencialiai pavojingų įrenginių [4.8] (tarp jų kėlimo kranų). Šis požymis netaikomas montuojant pamatus bei perdangas ir kt. statybos produktus, kurių negalima pakelti rankomis ar paprastais mechanizmais (ne kėlimo kranais).

10. Šio Reglamento 9.1 ir 9.2 papunkčiuose nurodytos sąlygos tik apibrėžia paprastų konstrukcijų požymius, skiriančius jas nuo kitų konstrukcijų tuo, kad iš jų galima statyti (montuoti) statinį, naudojant paprasčiausius statybos (montavimo) organizavimo ir statybos darbų vykdymo būdus. Jei reikia, statytojas gali nesudėtingų statinių statybą organizuoti rangos ar statybos valdymo būdu ir statyboje naudoti kitą įrangą, nei nurodyta minėtuose papunkčiuose.

11. Nesudėtingų statinių techniniai parametrai pateikiami Reglamento prieduose.

Punkto pakeitimai:

Nr. D1-420, 2004-07-27, Žin., 2004, Nr. 120-4443 (2004-08-03); Žin., 2004, Nr. 125-0 (2004-08-10), i. k. 104301MISAK00D1-420

VI. nesudėtingų statinių ar jų dalių projektavimo, statybos,

pripažinimo tinkamais naudoti tvarka

12. Nesudėtingiems statiniams taikomos šios Statybos įstatymo nustatytų reikalavimų išimtys:

12.1. nesudėtingiems statiniams nekilnojamosios kultūros vertybės teritorijoje:

12.1.1. rengiamas nesudėtingo statinio projektas [4.14] (toliau – supaprastintas statinio projektas), kurį patikrina: savivaldybės administracijos valstybės tarnautojas, įgaliotas nustatyti statinio architektūros ir statybos sklypo tvarkymo urbanistinius reikalavimus ir už nekilnojamųjų kultūros vertybių apsaugą atsakingos institucijos įgaliotas valstybės tarnautojas;

12.1.2. nereikalingas statybos leidimas ir leidimas statinį griauti. Vietoj jų reikalingi tarnautojų, nurodytų 12.1.1 papunktyje, raštiški pritarimai – spaudai, parašai, datos statinio supaprastinto projekto kiekviename lape, įskaitant aiškinamąjį raštą;

Punkto pakeitimai:

Nr. D1-62, 2005-02-04, Žin., 2005, Nr. 22-703 (2005-02-15), i. k. 105301MISAK000D1-62

12.1.3. I grupės nesudėtingiems statiniams neprivaloma atlikti: statinio kadastrinius matavimus, statinio pripažinimą tinkamu naudoti ir statinio registravimą Nekilnojamojo turto registre;

12.2. nesudėtingiems statiniams saugomoje teritorijoje:

12.2.1. rengiamas supaprastintas statinio projektas [4.14], kurį patikrina: savivaldybės administracijos valstybės tarnautojas, įgaliotas nustatyti statinio architektūros ir statybos sklypo tvarkymo urbanistinius reikalavimus ir regiono aplinkos apsaugos departamento įgaliotas valstybės tarnautojas;

12.2.2. nereikalingas statybos leidimas. Vietoj jo reikalingi raštiški valstybės tarnautojų, išvardytų 12.2.1 papunktyje, pritarimai;

12.2.3. neprivaloma statinio statybos techninė priežiūra;

12.2.4. nereikalingas statybos leidimas statinį griauti;

12.2.5. I grupės nesudėtingiems statiniams neprivaloma atlikti: statinio kadastrinius matavimus, statinio pripažinimą tinkamu naudoti ir statinio registravimą Nekilnojamojo turto registre;

12.3. I grupės nesudėtingiems statiniams, išskyrus statomus teritorijose, išvardytose 12.1 ir 12.2 papunkčiuose:

12.3.1. neprivalomas statinio projektas;

12.3.2. nereikalingas statybos leidimas;

12.3.3. neprivaloma skirti (pasamdyti) statybos vadovą;

12.3.4. neprivaloma statinio statybos techninė priežiūra;

12.3.5. nereikalingas statybos leidimas statinį griauti;

12.3.6. neprivaloma atlikti: statinio kadastrinius matavimus, statinio pripažinimą tinkamu naudoti ir statinio registravimą Nekilnojamojo turto registre;

12.4. II grupės nesudėtingiems statiniams, išskyrus statomus teritorijose, išvardytose 12.1 ir 12.2 papunkčiuose:

12.4.1. statybos sklypo inžinerinius tinklus, statinio inžinerines sistemas prijungiant prie už sklypo ribų esančių inžinerinių tinklų ar sklypo vidaus susisiekimo komunikacijas prijungiant prie už sklypo ribų esančių susisiekimo komunikacijų – viešųjų kelių (gatvių), vietoj statinio projektavimo sąlygų sąvado reikalingas šių tinklų ar komunikacijų savininkų raštiškas sutikimas, nustatant prijungimo sąlygas;

12.4.2. rengiamas supaprastintas statinio projektas [4.14], kurį patikrina savivaldybės administracijos valstybės tarnautojas, įgaliotas nustatyti statinio architektūros ir statybos sklypo tvarkymo urbanistinius reikalavimus;

12.4.3. nereikalingas statybos leidimas. Vietoj jo reikalingas raštiškas valstybės tarnautojo, paminėto 12.4.2 papunktyje, pritarimas;

12.4.4. neprivaloma statinio projekto vykdymo priežiūra;

12.4.5. neprivaloma statinio statybos techninė priežiūra;

12.4.6. nereikalingas statybos leidimas statinį griauti.

12.5. nesudėtingų statinių II grupei priskirti laikini statiniai – kioskai, gatvių prekybos paviljonai, palapinės, kurių naudojimo terminas iki vienerių metų, tinkamais naudoti nepripažįstami.

Papildyta punktu:

Nr. D1-375, 2005-07-15, Žin., 2005, Nr. 92-3441 (2005-07-30), i. k. 105301MISAK00D1-375

Punkto pakeitimai:

Nr. D1-420, 2004-07-27, Žin., 2004, Nr. 120-4443 (2004-08-03); Žin., 2004, Nr. 125-0 (2004-08-10), i. k. 104301MISAK00D1-420

13. Reglamento 12 punkto nuostatos taikomos naujo statinio statybos, esamo statinio rekonstravimo, kapitalinio remonto ir griovimo atvejais. Tiesiant inžinerinius tinklus bei jų įvadus namų valdos ribose, be 12 punkte nurodytų valstybės tarnautojų raštiškų pritarimų reikalingi ir inžinerinių tinklų savininkų raštiški pritarimai.

Punkto pakeitimai:

Nr. D1-420, 2004-07-27, Žin., 2004, Nr. 120-4443 (2004-08-03); Žin., 2004, Nr. 125-0 (2004-08-10), i. k. 104301MISAK00D1-420

Nr. D1-62, 2005-02-04, Žin., 2005, Nr. 22-703 (2005-02-15), i. k. 105301MISAK000D1-62

14. Nesudėtingi statiniai saugomoje teritorijoje turi atitikti specialius projektavimo ir statybos reikalavimus, nustatytus saugomų teritorijų individualiuose apsaugos reglamentuose, jeigu juose nustatyti griežtesni (nei statybos techniniuose reglamentuose) statinių matmenų ir kitų sprendinių apribojimai (statinių aukščiai, plotai, konstrukcijų bei inžinerinės įrangos tipai, atstumai nuo vandens telkinių ir pan.).

Punkto pakeitimai:

Nr. D1-420, 2004-07-27, Žin., 2004, Nr. 120-4443 (2004-08-03); Žin., 2004, Nr. 125-0 (2004-08-10), i. k. 104301MISAK00D1-420

15. Raštiški valstybės tarnautojų pritarimai, suteikiantys teisę statyti, rekonstruoti, kapitališkai remontuoti ar griauti nesudėtingus statinius, galioja 3 metus.

Punkto pakeitimai:

Nr. D1-420, 2004-07-27, Žin., 2004, Nr. 120-4443 (2004-08-03); Žin., 2004, Nr. 125-0 (2004-08-10), i. k. 104301MISAK00D1-420

16. Raštiški valstybės tarnautojų pritarimai, suteikiantys teisę statyti laikinus statinius galioja 3 metus.

Punkto pakeitimai:

Nr. D1-420, 2004-07-27, Žin., 2004, Nr. 120-4443 (2004-08-03); Žin., 2004, Nr. 125-0 (2004-08-10), i. k. 104301MISAK00D1-420

17. Projektuojant ir statant I ir II grupės nesudėtingus statinius ir laikinus statinius, draustis privalomuoju statinio projektuotojo ir rangovo civilinės atsakomybės draudimu nebūtina [4.1].

VII. II grupės nesudėtingų statinių projektavimui, statybai,

statinio projekto vykdymo priežiūrai vadovaujančių neatestuotų asmenų kvalifikaciniAI reikalavimai

18. Statinio projekto (projekto dalies) vadovas ir statinio projekto vykdymo priežiūros (priežiūros dalies) vadovas turi atitikti nustatytus kvalifikacinius reikalavimus [4.1], [4.13]. Jei projektuotojas, turintis statybos, architektūros ar kito techninio profilio aukštąjį ar aukštesnįjį išsimokslinimą, kaip fizinis asmuo rengia statinio projektą, jo veikla turi būti įteisinta Lietuvos Respublikos įstatymų ar kitų teisės aktų nustatyta tvarka.

Punkto pakeitimai:

Nr. 398, 2002-08-05, Žin., 2002, Nr. 80-3474 (2002-08-14), i. k. 102301MISAK00000398

Nr. D1-420, 2004-07-27, Žin., 2004, Nr. 120-4443 (2004-08-03); Žin., 2004, Nr. 125-0 (2004-08-10), i. k. 104301MISAK00D1-420

19. Statinio statybos vadovui (statinio specialiųjų darbų vadovas) neprivalomas kvalifikacijos atestatas [4.1], tačiau jis privalo turėti statybos, architektūros ar kitą aukštąjį ar aukštesnįjį inžinerinį išsimokslinimą ir jo veikla turi būti įteisinta Lietuvos Respublikos įstatymų ar kitų teisės aktų nustatyta tvarka.

Punkto pakeitimai:

Nr. D1-420, 2004-07-27, Žin., 2004, Nr. 120-4443 (2004-08-03); Žin., 2004, Nr. 125-0 (2004-08-10), i. k. 104301MISAK00D1-420

20. II grupės nesudėtingo pastato, statomo statytojo ar jo šeimos narių reikmėms, statybos techninę priežiūrą gali vykdyti pats statytojas (arba jo šeimos narys), turintis aukštąjį ar aukštesnįjį (specialųjį vidurinį) techninį išsimokslinimą. Šiuo atveju statytojas neprivalo turėti statinio statybos techninio prižiūrėtojo kvalifikacijos atestato, tačiau jis kartu su prašymu viešojo administravimo subjektui statybos leidimui gauti privalo pateikti įsipareigojimą raštu, kad jis statinio statybos techninę priežiūrą vykdys pats ir prisiima atsakomybę už šiame Reglamente nustatytas statinio statybos techninio prižiūrėtojo pareigas.

VIII. Statytojo PRIEVOLĖS ATLIEKANT nesudėtingų statinių PROJEKTAVIMĄ IR statybą

21. Statytojas (užsakovas), organizuodamas ar pats atlikdamas nesudėtingų statinių projektavimą ir statybą, privalo:

21.1. vadovautis Statybos įstatymu [4.1], Civiliniu kodeksu [4.2], kitais statybą reglamentuojančiais teisės aktais, šiuo ir kitais statybos techniniais reglamentais, normatyviniais statinio saugos ir paskirties dokumentais;

21.2. statyti statinį jo nuosavybės teise ar kitais Lietuvos Respublikos įstatymų nustatytais pagrindais valdomame žemės sklype [4.1];

21.3. jei projektavimo darbai atliekami rangos [4.2] būdu, – sudaryti projektavimo darbų rangos sutartį [4.1], [4.2] su projektavimo įmone ar fiziniu asmeniu, kurie atitinka projektuotojui Statybos įstatymo [4.1], [4.10] nustatytus reikalavimus;

21.4. jei statybos darbai atliekami rangos [4.2] būdu, – sudaryti statybos rangos sutartį [4.2] su įmone ar fiziniu asmeniu, kurie atitinka rangovui nustatytus reikalavimus, nustatytus Statybos įstatymo [4.1];

21.5. jei projektavimo darbai atliekami naudojant projektavimo organizavimo būdą, – statinio projektavimo valdymą, sudaryti pavedimo sutartį su statinio projektavimo valdytoju ir pagal šią sutartį perduoti jam (kaip įgaliotiniui) savo (kaip įgaliotojo) darbų mastą, teises ir pareigas [4.1], [4.2];

21.6. jei statybos darbai atliekami naudojant statybos organizavimo būdą, – statinio statybos valdymą, sudaryti pavedimo sutartį su statinio statybos valdytoju ir pagal šią sutartį perduoti jam (kaip įgaliotiniui) savo (kaip įgaliotojo) darbų mastą, teises ir pareigas [4.1], [4.2];

21.7. jei statyba organizuojama ūkio būdu, vykdyti visas pareigas, kurios priklauso rangovui [4.1];

21.8. vykdyti darboviečių įrengimo reikalavimus [4.22], [4.25].

Punkto pakeitimai:

Nr. D1-420, 2004-07-27, Žin., 2004, Nr. 120-4443 (2004-08-03); Žin., 2004, Nr. 125-0 (2004-08-10), i. k. 104301MISAK00D1-420

IX. BAIGIAMOSIOS NUOSTATOS

22. Ginčai dėl Reglamento taikymo nagrinėjami įstatymų nustatyta tvarka.

______________

PATVIRTINTA

Lietuvos Respublikos aplinkos ministro

2004 m. liepos 27 d. įsakymu Nr. D1-420

STR 1.01.07:2002

1 priedas

NESUDĖTINGŲ STATINIŲ SĄRAŠAS

1 lentelė

PASTATAI

Eil. Nr.	Pastatai	Didžiausias aukštis, m	Didžiausias plotas*, m2	Apribojimai ar papildomi reikalavimai

I grupė	II grupė	I grupė	II grupė
1.	Namų ūkio pastatas be gyvenamųjų patalpų	7,5	-	80	-	Statant miestuose, taikomi II grupės reikalavimai
2.	Negyvenamosios paskirties priestatas prie bet kurio pastato	5	7,5	40	80	**
3.	Šiltnamis	3	5	50	80	**
4.	Įvairių kitų, ne namų ūkio paskirčių pastatai***	5	8,5	50	80	**
5.	Laikini pastatai	-	8,5	-	80

* visų aukštų, rūsio (pusrūsio), antstatų, pastogės patalpų ir naudojimo paskirtimi susietų priestatų plotų, apskaičiuotų tarp išorinių sienų išorinių paviršių, suma;

** statant ne privačioje žemėje, taikomi II grupės nesudėtingiems statiniams keliami reikalavimai, be to, reikalingas žemės savininko (valdytojo) raštiškas sutikimas;

*** išskyrus pastatus, kuriuose:

naudojamos ar saugojamos pavojingos medžiagos, nepriklausomai nuo jų ribinių kiekių;

yra potencialiai pavojingi įrenginiai, nepriklausomai nuo jų parametrų;

naudojami atviros liepsnos įrenginiai;

Pastaba. Minimalūs atstumai nuo 1 lentelėje išvardytų pastatų iki kaimyninio sklypo ribos turi būti:

1) 3 m – statytojo sklypo šiaurinėje pusėje (tarp (>)315° ir (<)45º);

2) 2 m – statytojo sklypo rytinėje (tarp 45° ir 135°) ir vakarinėje (tarp 225° ir 315°) pusėse;

3) 1 m – statytojo sklypo pietinėje pusėje (tarp (>)135° ir (<)225°).

Šiuos atstumus galima sumažinti iki 1 m (ar blokuoti pastatus ant sklypų ribos), tik turint rašytinį kaimyninio sklypo savininko (naudotojo) sutikimą (rašytinį susitarimą).

Visais paminėtais atvejais privaloma laikytis gaisrinės saugos reikalavimų [4.27].

Lentelės pakeitimai:

Nr. D1-62, 2005-02-04, Žin., 2005, Nr. 22-703 (2005-02-15), i. k. 105301MISAK000D1-62

2 lentelė

INŽINERINIAI STATINIAI

Eil. Nr.	Inžineriniai statiniai	Didžiausias aukštis, m	Didžiausias užimamas plotas, m2	Apribojimai ar papildomi reikalavimai

I grupė	II grupė	I grupė	II grupė

1.	Susiekimo komunikacijos namų valdos ribose	+	–	+	–	„+“ reikšmę žr. lentelės apačioje
2.	Inžineriniai tinklai namų valdos ribose	–	+	–	+	Montavimą gali atlikti tik tą teisę turintys kvalifikuoti specialistai
3.	Inžinerinių tinklų įvadai namų valdos ribose	–	+	–	+	Montavimą gali atlikti tik tą teisę turintys kvalifikuoti specialistai
4.	Saulės energijos kaupimo statinys	10	10	<50	50-100	Įrengiant saulės energijos kaupimo įrenginius ant pastato, žr. STR 1.01.08:2002 [4.24]
5.	Žaibosaugos statinys	+	Įrengiant statinio (pastato) žaibosaugos sistemą, žr. STR 1.01.08:2002 [4.24]
6.	Radijo, televizijos antena. Stiebai: vėliavų, sirenų, signalizacijos ir pan.	15	30	-	-	Įrengiant anteną ant pastato stogo ar sienos, žr. STR 1.01.08:2002 [4.24]
7.	Telekomunikacijų linijos	-	+	-	-	Kai jos tiesiamos kabelių klotuvu grunto pradūrimo bei kryptinio gręžimo įrenginiais ir mažosiomis mechanizacijos priemonėmis
8.	Vandens bakas	10	10	tūris <5 m3	tūris 5-10 m3	Įrengiant baką ant pastato, žr. STR 1.01.08:2002 [4.24]
9.	Šachtinis šulinys	+	-	+	-	Išlaikant sanitarinius atstumus iki kitų statinių [4.26]
10.	Baseinas (su fontanu ar be jo)	<5	5-10	20	> 20	Nurodytas fontano konstrukcijos aukštis
11.	Kūdra	-	-	300,0	>300
12.	Tvora	1,8	>1,8 iki 2,0	-	-	*
13.	Atraminė sienutė	1,0	>1,0 iki 1,5	-	-	**
14.	Naminių gyvūnų aptvarai (diendaržiai)	2,0	2,0	200	>200	*** Statant aptvarus miestuose, taikomi II grupės nesudėtingiems statiniams keliami reikalavimai
15.	Voljerai	5	5	100	>100	***
16.	Karvelidės	5	5	25	>25	*** Įrengiant karvelides ant pastato stogo, žr. STR 1.01.08:2002 [4.24]
17.	Sporto ir rekreacinės paskirties inžineriniai statiniai:
17.1.	atviros sporto aikštelės be tribūnų	-	-	300	>300
17.2.	atviras žiūrovinis statinys: įvairių renginių scenos, estrada, šokių aikštelė ir pan.	-	-	100	>100
17.3.	Sklypo ar teritorijos tvarkymo bei puošybos statiniai: kopėčios, turnikai, šliaužimo takeliai, treniruokliai, stacionarūs baldai, laipynės, sūpynės ir pan., išskyrus atrakcionus	<5	5-10	+	-
17.4.	Persirengimo kabinos, pažintinių, mokomųjų ir kitų takų danga, takų laiptai, stendai ir pan.	<5	5-10	+	-
18.	Skulptūra ar kito tipo paminklas, kryžius, koplytstulpis ir pan.	5	>5	-	-
19.	Kapo paminklas, antkapis, suolelis prie kapo, kapo tvora ir pan.	+	-	-	-	Pagal kapinių tvarkymo taisykles
20.	Lieptas, tiltelis ar prieplauka	<15 (ilgis nuo kranto linijos)	15-25 (ilgis nuo kranto linijos)	<30	30-50	Reikalinga raštiška sutartis dėl vandens telkinio naudojimo statybai su to telkinio savininku (valdytoju). Jei vandens telkinys nesiriboja su statytojo žemės sklypu, reikalingas to žemės sklypo savininko (naudotojo) raštiškas sutikimas
21.	Valčių pastogė	3	3	<20	20-40	Žr. 20 p. Tik rekreacinėse zonose
22.	Šuolių į vandenį statinys	-	3	-	-	Žr. 20 p.
23.	Geodezinis ženklas	+	-	-	-
24.	Meteorologinių stebėjimų aikštelė	+	-	-	-
25.	Reklaminis inžinerinis statinys	<5	5-15	-	-	Įrengiant prie kelių (gatvių), reikalingas raštiškas kelių policijos sutikimas. Įrengiant reklaminį įrenginį ant pastato stogo ar sienos, žr. STR 1.01.08:2002 [4.24]
26.	Eismo reguliavimo skydas ar eismo ženklas prie susisiekimo komunikacijų	+	-	-	-	Pagal eismo reguliavimo teisės aktus.
27.	Sandėliavimo ar parodos aikštelė	-	-	100	>100
28.	Laikini statiniai	3	>3	20	>20

„+“ – taikomi tos grupės reikalavimai, nenustatant parametrų.

* Bet kokia tvora ant sklypo ribos gali būti statoma, tik turint rašytinį gretimo sklypo savininko sutikimą. Be gretimo sklypo savininko sutikimo prie sklypo ribos (tvoros konstrukcijoms neperžengiant sklypų ribos) tvoras galima statyti:

1) statytojo sklypo šiaurinėje pusėje (tarp (>)315° ir (<)45º) – ažūrinę tvorą, kurios kiaurymių plotas didesnis už 50% bendro tvoros ploto (įskaitant ir stulpų bei tvoros cokolinės dalies, metančios šešėlį į gretimą sklypą, plotą) (toliau – kiaurymių plotas);

2) statytojo sklypo rytinėje (tarp 45° ir 135°) ir vakarinėje (tarp 225° ir 315°) pusėse:

ažūrinę tvorą, kurios kiaurymių plotas didesnis už 25%;

3) statytojo sklypo pietinėje pusėje (tarp (>)135° ir (<)225°) – tvoros tipas nereglamentuojamas.

Statant tvoras tarp sklypų, kurių paviršius turi skersinį (tvoros atžvilgiu) nuolydį, tvoros aukštis (įskaičiuojant į jį cokolį – atraminės sienutės viršutinę dalį) skaičiuojamas (matuojamas) nuo aukštesniojo žemės paviršiaus.

Tvoros su cokoliais neturi kliudyti paviršinio vandens nutekėjimo nuo gretimo sklypo; kai yra toks pavojus, statytojas privalo, susitaręs su kaimyninio sklypo savininku, įrengti paviršinio vandens nutekėjimo sistemą (į lietaus nuotakyną, griovį, drenažą ar rasti abiem savininkams priimtiną sprendimą), gavus jos savininko sutikimą raštu.

** Jei atraminė sienutė statoma ant sklypo ribos, būtina gauti kaimyninio sklypo savininko rašytinį sutikimą. Neturint tokio sutikimo, atraminę sienutę galima statyti savo sklype:

1) prie sklypo ribos (tvoros konstrukcijoms neperžengiant sklypų ribos) – sklypo pietinėje pusėje (tarp (>)135° ir (<)225°);

2) ne mažesniu kaip 1 m atstumu nuo kaimyninio sklypo ribos – sklypo rytinėje (tarp 45° ir 135°) ir vakarinėje (tarp 225° ir 315°) pusėse;

3) ne mažesniu kaip 2 m atstumu nuo kaimyninio sklypo ribos – sklypo šiaurinėje pusėje (tarp (>)315° ir (<)45º).

*** Privaloma numatyti teršalų surinkimo ir utilizavimo priemones.

Pastaba. Minimalus atstumas nuo inžinerinių statinių (išskyrus išvardytus lentelės 12–15 punktuose) iki kaimyninio sklypo ribos turi būti 1 m. Mažesniu atstumu šie statiniai gali būti statomi, tik turint rašytinį kaimyninio sklypo savininko (naudotojo) sutikimą. Atstumas nuo 14–15 punktuose nurodytų statinių iki sklypo ribos – ne mažesnis kaip 3 m.

Lentelės pakeitimai:

Nr. D1-62, 2005-02-04, Žin., 2005, Nr. 22-703 (2005-02-15), i. k. 105301MISAK000D1-62

Bendros pastabos 1 ir 2 lentelėms:

1. I grupės nesudėtingiems statiniams, statomiems ne privačiame žemės sklype, taikomi II grupės nesudėtingiems statiniams keliami reikalavimai.

2. Bendras statinių užstatymo plotas neturi viršyti teritorijų planavimą reglamentuojančiuose teisės aktuose, saugomų teritorijų apsaugos reglamentuose ir normatyviniuose statybos techniniuose dokumentuose nustatytų dydžių.

3. 1 ir 2 lentelėse nurodyti nesudėtingi statiniai (išskyrus statinius vandens telkinio akvatorijoje) gali būti statomi tik tuose žemės sklypuose, kurių žemės naudojimo paskirtis ir naudojimo būdas tai leidžia ir kuriuos statytojas valdo nuosavybės ar kita valdymo ir naudojimo teise.

4. Nesudėtinguose statiniuose atstumas tarp konstrukcijų atramų neturi viršyti 4,8 m.

______________

Priedo pakeitimai:

Nr. D1-420, 2004-07-27, Žin., 2004, Nr. 120-4443 (2004-08-03); Žin., 2004, Nr. 125-0 (2004-08-10), i. k. 104301MISAK00D1-420

PATVIRTINTA

Lietuvos Respublikos aplinkos ministro

2002 m. balandžio 16 d.

įsakymu Nr. 184

STATYBOS TECHNINIS REGLAMENTAS STR 1.01.06:2002

YPATINGI STATINIAI

I. BENDROSIOS NUOSTATOS

1. Šis statybos techninis reglamentas (toliau – Reglamentas) nustato:

1.1. ypatingų statinių kategorijai priskiriamų statinių sąrašą, šių statinių sudėtingumo požymius bei jų techninius parametrus [3.1], [3.9];

1.2. ypatingų statinių projektavimo, statybos ir griovimo tvarkos ypatumus;

1.3. šis Reglamentas yra privalomas visiems statybos dalyviams, viešojo administravimo subjektams, inžinerinių tinklų bei susisiekimo komunikacijų savininkams (ar naudotojams), taip pat kitiems juridiniams ir fiziniams asmenims, kurių veiklos principus statybos srityje nustato Statybos įstatymas [3.1].

II. NUORODOS

2. Teisės aktų ir jų pakeitimų galiojimo duomenys pateikti ne vėlesni kaip prieš 10 dienų iki šio Reglamento patvirtinimo. Informaciją apie vėlesnius teisės aktų pakeitimus galima rasti „Valstybės žiniose“. Jei Reglamentas (STR) neturi informacijos apie jo paskelbimą, reiškia, kad Reglamentas rengiamas ir įsigalios nuo 2002 m. liepos 1 d.

3. Reglamente pateiktos nuorodos į šiuos dokumentus:

3.1. Lietuvos Respublikos statybos įstatymą (Žin., 1996, Nr. 32-788; 2001, Nr. 101-3597);

3.2. Lietuvos Respublikos branduolinės energijos įstatymą (Žin., 1996, Nr. 119-2771; 1997, Nr. 66-1605; 2001, Nr. 99-3528);

3.3. Lietuvos Respublikos potencialiai pavojingų įrenginių priežiūros įstatymą (Žin., 1996, Nr. 46-1116; 2000, Nr. 89-2742);

3.4. Lietuvos Respublikos nekilnojamųjų kultūros vertybių apsaugos įstatymą (Žin., 1995, Nr. 3-37; 1997, Nr. 30-713, Nr. 67-1676, 1997, Nr. 96-2421; 2000, Nr. 40-1114);

3.5. Lietuvos Respublikos kelių įstatymą (Žin.,1995, Nr. 44-1076; 1997, Nr. 96-2424);

3.6. Lietuvos Respublikos gamtinių dujų įstatymą (Žin., 2000, Nr. 89-2743, Nr. 113-3618);

3.7. Lietuvos Respublikos vandens įstatymą (Žin., 1997, Nr. 104-2615; 2000, Nr. 61-1816);

3.8. Lietuvos Respublikos cheminių medžiagų ir preparatų įstatymą (Žin., 2000, Nr. 36-987);

3.9. Lietuvos Respublikos Vyriausybės 2002 02 26 nutarimą Nr. 280 „Dėl Lietuvos Respublikos statybos įstatymo įgyvendinimo“ (Žin., 2002, Nr. 22-819);

3.10. Lietuvos Respublikos Vyriausybės 2001 06 29 nutarimą Nr. 817 „Dėl Potencialiai pavojingų įrenginių kategorijų sąrašo, įgaliojimų suteikimo viešosioms įstaigoms tikrinti potencialiai pavojingų įrenginių techninę būklę tvarkos, įrenginių techninės būklės tikrinimo įstaigų kolegialių valdymo organų sudarymo tvarkos patvirtinimo ir valstybės institucijų, atsakingų už potencialiai pavojingų įrenginių priežiūros organizavimą, paskyrimo, taip pat Lietuvos Respublikos Vyriausybės 1994 m. gruodžio 14 d. nutarimo Nr. 1251 „ Dėl potencialiai pavojingų įrenginių ir pavojingų darbų (gamybos procesų) sąrašų patvirtinimo“ dalinio pakeitimo“ (Žin., 2001, Nr. 57-2053);

3.11. Lietuvos Respublikos aplinkos ministro 1999 07 19 įsakymą Nr. 221 „Dėl Lietuvos ūkio objektuose naudojamų pavojingų medžiagų ribinių kiekių patvirtinimo“ (Žin., 1999, Nr. 68-2186);

3.12. Lietuvos Respublikos aplinkos ministro ir sveikatos apsaugos ministro 2000 12 19 įsakymą Nr. 532/742 „Dėl pavojingų cheminių medžiagų ir preparatų klasifikavimo ženklinimo tvarkos“ (Žin., 2001, Nr. 16-509);

3.13. statybos techninį reglamentą STR 1.02.07:2003 „Statinių projektavimo, statybos, statinių projektų ekspertizės ir statinių ekspertizės įmonių atestavimas“ (Žin., 2002, Nr. 119-5371);

Punkto pakeitimai:

Nr. D1-292, 2004-05-27, Žin., 2004, Nr. 88-3250 (2004-06-03); Žin., 2004, Nr. 90-0 (2004-06-08); Žin., 2004, Nr. 104-0 (2004-07-03); Žin., 2004, Nr. 136-0 (2004-09-07), i. k. 104301MISAK00D1-292

3.14. statybos techninį reglamentą STR 1.05.06:2002 „Statinio projektavimas“ (Žin., 2002, Nr. 54-2144);

Punkto pakeitimai:

Nr. D1-292, 2004-05-27, Žin., 2004, Nr. 88-3250 (2004-06-03); Žin., 2004, Nr. 90-0 (2004-06-08); Žin., 2004, Nr. 104-0 (2004-07-03); Žin., 2004, Nr. 136-0 (2004-09-07), i. k. 104301MISAK00D1-292

3.15. STR 2.06.01:1999 „Miestų, miestelių ir kaimų susisiekimo sistemos“ (Žin., 1999, Nr. 27-773; 2001, Nr. 4-103);

3.16. statybos techninį reglamentą STR 1.05.07:2002 „Statinio projektavimo sąlygų sąvadas“ (Žin., 2002, Nr. 54-2153);

Punkto pakeitimai:

Nr. D1-292, 2004-05-27, Žin., 2004, Nr. 88-3250 (2004-06-03); Žin., 2004, Nr. 90-0 (2004-06-08); Žin., 2004, Nr. 104-0 (2004-07-03); Žin., 2004, Nr. 136-0 (2004-09-07), i. k. 104301MISAK00D1-292

3.17. statybos techninį reglamentą STR 1.06.03:2002 „Statinio projekto ekspertizė ir statinio ekspertizė“ (Žin., 2002, Nr. 55-2200);

Punkto pakeitimai:

Nr. D1-292, 2004-05-27, Žin., 2004, Nr. 88-3250 (2004-06-03); Žin., 2004, Nr. 90-0 (2004-06-08); Žin., 2004, Nr. 104-0 (2004-07-03); Žin., 2004, Nr. 136-0 (2004-09-07), i. k. 104301MISAK00D1-292

3.18. statybos techninį reglamentą STR 1.09.05:2002 „Statinio statybos techninė priežiūra“ (Žin., 2002, Nr. 43-1638);

Punkto pakeitimai:

Nr. D1-292, 2004-05-27, Žin., 2004, Nr. 88-3250 (2004-06-03); Žin., 2004, Nr. 90-0 (2004-06-08); Žin., 2004, Nr. 104-0 (2004-07-03); Žin., 2004, Nr. 136-0 (2004-09-07), i. k. 104301MISAK00D1-292

3.19. statybos techninį reglamentą STR 1.07.01:2002 „Statybos leidimas“ (Žin., Nr. 55-2203);

Punkto pakeitimai:

Nr. D1-292, 2004-05-27, Žin., 2004, Nr. 88-3250 (2004-06-03); Žin., 2004, Nr. 90-0 (2004-06-08); Žin., 2004, Nr. 104-0 (2004-07-03); Žin., 2004, Nr. 136-0 (2004-09-07), i. k. 104301MISAK00D1-292

3.20. statybos techninį reglamentą STR 1.09.04:2002 „Statinio projekto vykdymo priežiūra“ (Žin., 2002, Nr. 43-1638);

Punkto pakeitimai:

Nr. D1-292, 2004-05-27, Žin., 2004, Nr. 88-3250 (2004-06-03); Žin., 2004, Nr. 90-0 (2004-06-08); Žin., 2004, Nr. 104-0 (2004-07-03); Žin., 2004, Nr. 136-0 (2004-09-07), i. k. 104301MISAK00D1-292

3.21. statybos techninį reglamentą STR 1.11.01:2002 „Statinių pripažinimo tinkamais naudoti tvarka“ (Žin., 2002, Nr. 60-2475);

Punkto pakeitimai:

Nr. D1-292, 2004-05-27, Žin., 2004, Nr. 88-3250 (2004-06-03); Žin., 2004, Nr. 90-0 (2004-06-08); Žin., 2004, Nr. 104-0 (2004-07-03); Žin., 2004, Nr. 136-0 (2004-09-07), i. k. 104301MISAK00D1-292

3.22. Lietuvos Respublikos socialinės apsaugos ir darbo ministro įsakymą „ Dėl įrenginių techninės būklės tikrinimo įstaigų priežiūrų ir valstybės registre registruojamų potencialiai pavojingų įrenginių (nurodant parametrus) sąrašo“ (Žin., 2001, Nr. 85-2979);

3.23. Lietuvos Respublikos ūkio ministro 2000 10 06 įsakymą Nr. 349 „Dėl slėginių įrenginių techninio reglamento tvirtinimo“ (Žin., 2000, Nr. 88-2726);

3.24. Lietuvos Respublikos ūkio ministro 2001 11 21 įsakymą Nr. 345 „Dėl įrenginių techninės būklės tikrinimo įstaigų prižiūrimų ir valstybės registre registruojamų potencialiai pavojingų įrenginių su jų nurodytais parametrais sąrašo patvirtinimo“ (Žin., 2001, Nr. 98-3504).

III. Pagrindinės SĄVOKOS

4. Šiame Reglamente vartojamos sąvokos atitinka pagrindines sąvokas, pateiktas:

4.1. Statybos įstatyme [3.1];

4.2. Cheminių medžiagų ir preparatų įstatyme [3.8];

4.3. Slėginių įrenginių techniniame reglamente [3.23];

4.4. Pavojingų cheminių medžiagų ir preparatų klasifikavimo ženklinimo tvarkoje [3.12];

4.5. Šiame Reglamente pateikiamos kai kurios 4.3 punkte nurodytame dokumente esančios sąvokos:

4.5.1. didžiausias leidžiamasis slėgis p(s) – didžiausias slėgis, kuriam, kaip nurodo gamintojas, įrenginys yra suprojektuotas. Didžiausias leidžiamasis slėgis žymimas gamintojo nurodytoje vietoje. Tai privalo būti vieta, kurioje jungiami saugos ir (arba) ribojantieji įtaisai, arba įrangos viršuje arba, jeigu išvardytosios nepriimtinos, bet kurioje nurodytoje vietoje [3.23];

4.5.2. tūris V – vidinis sekcijos ir atvamzdžių iki pirmosios jungties arba suvirinimo siūlės tūris, atmetus pastovių vidaus sudedamųjų dalių tūrį [3.23];

4.5.3. vardinis dydis DN – skaitmenimis nurodytas dydis, kuris yra bendras visoms vamzdyno sistemos dalims, išskyrus tas dalis, kurių nurodyti išoriniai skersmenys arba sriegio dydis. Tai patogus nuorodoms sveikas skaičius ir jis tik iš dalies yra susijęs su gamybiniais matmenimis. Vardinis dydis žymimas DN, po jo pateikiamas skaičius [3.23];

4.5.4. takiosios medžiagos – dujos, skysčiai ir garai be priemaišų arba jų mišinys. Juose gali būti suspenduotų kietųjų dalelių [3.23];

4.5.5. I grupę sudaro pavojingos takiosios medžiagos [3.23]. Pavojinga takioji medžiaga – medžiaga arba preparatas, kuriems taikomi 1967 m. birželio 27 d. Tarybos direktyvos 67/548/EEB dėl įstatymų, poįstatyminių aktų ir administracinių nuostatų, susijusių su pavojingų medžiagų grupavimu, pakavimu ir žymėjimu, suderinimo 7 straipsnio 2 dalies apibrėžimai (OJ 196, 1967 08 16, p. 1) su paskutiniais pakeitimais ir papildymais, padarytais Komisijos direktyvoje 94/69/EB (OJ L381, 1994 12 31, p. 1). Pavojingų medžiagų klasifikavimo ir ženklinimo tvarka pateikta [3.12].

1 grupę sudaro takiosios medžiagos, kurios laikomos [3.23]:

– sprogstamosiomis,

– ypač degiomis,

– labai degiomis,

– degiomis (jeigu didžiausia leidžiamoji temperatūra viršija pliūpsnio temperatūrą),

– labai nuodingomis,

– nuodingomis,

– oksiduojančiomis;

4.5.6. II grupę sudaro visos kitos (nepavojingos) takiosios medžiagos, nenurodytos 4.5.5 punkte [3.23].

IV. YPATINGI STATINIAI

5. Ypatingų statinių kategorijai priskiriamas statinys [3.1]:

5.1. kuriame naudojamos ar saugomos pavojingos medžiagos (pagal nustatytus jų ribinius kiekius) [3.11];

5.2. kuriame yra potencialiai pavojingų įrenginių [3.3, 3.10, 3.22, 3.24];

Punkto pakeitimai:

Nr. D1-292, 2004-05-27, Žin., 2004, Nr. 88-3250 (2004-06-03); Žin., 2004, Nr. 90-0 (2004-06-08); Žin., 2004, Nr. 104-0 (2004-07-03); Žin., 2004, Nr. 136-0 (2004-09-07), i. k. 104301MISAK00D1-292

5.3. sudėtingų konstrukcijų ir sudėtingų technologijų (pagal normatyviniais statybos techniniais dokumentais nustatytus sudėtingumo požymius bei techninius parametrus);

5.4. visuomenės poreikiams naudojamas pastatas, kuriame vienu metu būna daugiau kaip 100 žmonių;

5.5. kuris yra nekilnojamoji kultūros paveldo vertybė.

6. Ypatingų statinių kategorijai priskiriamų statinių sąrašas su šių statinių sudėtingumo bei statinių techninių parametrų 5 punkte išvardytais požymiais nurodomas šio Reglamento 1 priede.

Punkto pakeitimai:

Nr. D1-292, 2004-05-27, Žin., 2004, Nr. 88-3250 (2004-06-03); Žin., 2004, Nr. 90-0 (2004-06-08); Žin., 2004, Nr. 104-0 (2004-07-03); Žin., 2004, Nr. 136-0 (2004-09-07), i. k. 104301MISAK00D1-292

7. Projektuoti ir statyti ypatingus statinius turi teisę šio straipsnio fiziniai asmenys, juridiniai asmenys, kitos užsienio organizacijos, atitinkančios Statybos įstatymo [3.1] reikalavimus.

Punkto pakeitimai:

Nr. D1-292, 2004-05-27, Žin., 2004, Nr. 88-3250 (2004-06-03); Žin., 2004, Nr. 90-0 (2004-06-08); Žin., 2004, Nr. 104-0 (2004-07-03); Žin., 2004, Nr. 136-0 (2004-09-07), i. k. 104301MISAK00D1-292

8. Teisė projektuoti bei statyti branduolinės energetikos objektus suteikiama Branduolinės energijos įstatymo [3.2] nustatyta tvarka.

Punkto pakeitimai:

Nr. D1-292, 2004-05-27, Žin., 2004, Nr. 88-3250 (2004-06-03); Žin., 2004, Nr. 90-0 (2004-06-08); Žin., 2004, Nr. 104-0 (2004-07-03); Žin., 2004, Nr. 136-0 (2004-09-07), i. k. 104301MISAK00D1-292

V. BAIGIAMOSIOS NUOSTATOS

9. Už neigiamas pasekmes dėl šiuo Reglamentu nustatytos tvarkos pažeidimų atsako projekto vadovas, projekto dalių vadovai, statybos vadovas, kiti statybos proceso dalyviai Administracinių teisių pažeidimų kodekso, Civilinio kodekso bei kitų įstatymų nustatyta tvarka.

10. Ginčai dėl šio Reglamento taikymo sprendžiami įstatymų nustatyta tvarka.

______________

STR 1.01.06:2002

1 priedas

YPATINGŲ STATINIŲ KATEGORIJAI PRISKIRIAMŲ STATINIŲ SĄRAŠAS

I. Statiniai, kuriuose naudojamos ir saugomos pavojingos medžiagos pagal nustatytus jų ribinius kiekius

Statiniai, kuriuose naudojamų ir saugomų pavojingų medžiagų ribiniai kiekiai yra lygūs arba didesni, nei nustatyta [3.11, 3.12], yra priskiriami prie ypatingų statinių.

II. Statiniai, kuriuose yra potencialiai pavojingų įrenginių [3.3, 3.10, 3.22, 3.24]

ar atliekami potencialiai pavojingi darbai

1 lentelė

Įrenginiai statiniuose	Parametrai
1.	Garo ir vandens šildymo katilai, skirti garui ir perkaitintam vandeniui ruošti, esant aukštesnei kaip 110°C temperatūrai	Garo katilams: p(s)>0,5 bar; p(s)×V>3500, bar×l;

Vandens šildymo katilams: p(s)×V>10000, bar×l
2.	Slėginiai indai, skirti dujoms, suskystintoms dujoms, ištirpintoms suslegiant dujoms, garams, taip pat skysčiams, kurių garų slėgis, esant didžiausiai leidžiamai temperatūrai, yra 0,5 bar didesnis už atmosferinį (1013 mbar), išskyrus mažesnės kaip 250 l talpos gamtinių dujų, suskystintų naftos dujų ir kitų techninių dujų balionus bei įrangą	1 grupės takiosioms medžiagoms [3.10]: p(s)×V > 500, bar×l

2 grupės takiosioms medžiagoms [3.10]: p(s)×V> 10000, bar×l
3.	Vamzdynai, skirti dujoms, suskystintoms dujoms, ištirpintoms suslegiant dujoms, garams, taip pat skysčiams, kurių garų slėgis, esant didžiausiai leidžiamai temperatūrai, yra 0,5 bar didesnis už atmosferinį (1013 mbar)	1 grupės takiosioms medžiagoms [3.10]: p(s)×DN> 3500, barxmm

2 grupės takiosioms medžiagoms [3.10]: p(s)×DN> 10000, barxmm
4.	1 grupės takiųjų medžiagų stacionarios talpyklos	V> 10 m3
6.	Liftai ir keltuvai	500 kG ir didesnės galios
7.	Eskalatoriai	Visų tipų ir parametrų tarpaukštiniai ir tuneliniai eskalatoriai ir jų įranga

Visų tipų ir parametrų judamieji takai ir jų įranga
8.	Mašininės pavaros kėlimo kranai, skirti pastoviems darbams statinio viduje	5 t ir didesnės keliamosios galios
9.	Sprogioje aplinkoje naudojami II grupės elektros įrenginiai	Naudojami vietose (išskyrus kasyklas), kur gali kilti pavojus dėl sprogiosios aplinkos: 1. vieta, kurioje nuolatos, ilgai arba dažnai yra sprogi aplinka, kurią sudaro oro ir lengvai užsiliepsnojančių dujų, garų arba rūko pavidalo medžiagų mišinys (0 zona); 2. vieta, kurioje kartais esant normaliai darbo eigai gali susidaryti sprogi aplinka, kurią sudaro oro ir lengvai užsiliepsnojančių dujų, garų arba rūko pavidalo medžiagų mišinys (1 zona); 3. vieta, kurioje nuolatos, ilgai arba dažnai yra sprogi aplinka, kurią sudaro ore tvyrančios degiosios dulkės ar degiųjų dulkių debesis (20 zona); 4. vieta, kurioje esant normaliai darbo eigai gali susidaryti sprogi aplinka, kurią sudaro ore esantis degiųjų dulkių debesis (21 zona)

III. Sudėtingų konstrukcijų ir sudėtingų technologijų statiniai

2 lentelė

Statiniai	Statinių parametrai
1.	Aukštybiniai pastatai	Aukštesni, negu 30 m, skaičiuojant nuo žemės paviršiaus altitudės iki pastato stogo konstrukcijos aukščiausiojo taško
2.	Įgilinti pastatai	Pastatai, kurių įgilinimas didesnis kaip 7 m (skaičiuojant nuo vidutinės žemės paviršiaus altitudės iki įgilinto pastato žemutinės patalpos grindų paviršiaus)
3.	Didelių atstumų tarp atramų statiniai	Atstumas tarp atramų 12 m ir didesnis
4.	Branduolinės energetikos objektų statiniai
5.	Jėgainių statiniai	1 MW ir didesnės galios elektros ir šilumos gamybos statiniai; giluminiai žemės šilumos paėmimo ir grąžinimo statiniai.
6.	Hidrotechnikos statiniai, išskyrus žemės ūkio melioracijos statinius	Patvankos aukštis didesnis kaip 3 m ir tvenkinio plotas didesnis kaip 5 ha
7.	Jūros naftos ir dujų gavybos statiniai
8.	Aerouostai *	Oro uostai (aerodromai): kilimo ir tūpimo takai su dirbtine danga; riedėjimo takai su dirbtine danga; peronas su dirbtine danga; pirminių ir antrinių apžvalgos radiolokatorių (PSR, SSR) statiniai; perdavimo radijo centrų statiniai; aerodromų skrydžių valdymo bokštai; regioninio skrydžių valdymo centro pastatas; automatizuotų skrydžių valdymo sistemų statiniai
9.	Geležinkelio keliai *, geležinkelio techninio aptarnavimo stotys, geležinkelio tuneliai
10.	Valstybinės reikšmės (magistraliniai, krašto, rajoniniai) keliai, miestų, miestelių gatvės su indeksu A, B, C (greito eismo ir pagrindinės gatvės) bei jų sankryžos
11.	Lauko vandentiekis: magistralės ir vandentakiai; nuotekų kolektoriai. Magistraliniai ir skirstomieji šilumos tinklai, dujotiekiai naftotiekiai, 6/0,4 kV ir aukštesnės įtampos skirstyklos bei pastotės, aukštesnės kaip 0,4 kV įtampos elektros tiekimo tinklų statiniai	> kaip 0,5 bar slėgio p(s), > kaip 80 mm sąlyginio skersmens DN 1 grupės takiosioms medžiagoms [3.10]: p(s)xDN>3500 barxmm
12.	Jūrų ir upių uostai, krantinės, prieplaukos *
13.	Geležinkelio, troleibusų kontaktiniai tinklai
14.	Vamzdynai ir jų įranga, skirti 1 grupės takiosioms medžiagoms transportuoti į jūros pakrantėje ar jūroje esantį statinį, įrenginį, laivą arba iš jo
15.	Lynų keliai, funikulieriai
16.	Apžvalgos ratai	Kai pakėlimo aukštis daugiau kaip 10 m
17.	Tiltai, viadukai, estakados, tuneliai, požeminės ir virš žemės (virš gatvių, kelių, geležinkelių, daubų, įdubų) esančios pėsčiųjų perėjos, įvairios paskirties pakabinamieji magistraliniai vamzdynai	6 m ilgio ir didesnės angos
18.	Keleivių, prekių, produktų, medžiagų ir kt. terminalai *
19.	Nuotolinio ryšio (telekomunikacijų) inžineriniai statiniai, radijo navigacijos švyturiai, radiolokatoriai	Aukštesni kaip 30 m
20.	Jūrų, upių ir kitų vandens telkinių navigacijos švyturiai	Aukštesni kaip 30 m
21.	Įvairios paskirties bokštiniai statiniai – dūmtraukiai (išskyrus priblokuotą prie gyvenamojo pastato, skirtą šio pastato reikmėms), vandentiekio bokštai, vandens aušyklos, silosinės ir kt.	Aukštesni kaip 15 m
22.	Statiniai, skirti darbams ar procesams aukštesnėje kaip 500C temperatūroje, išskyrus individualaus naudojimo pirtis
23.	Statiniai, kurie gali būti veikiami dinaminių (pulsacinių) ar kitų ypatingų apkrovų	Vibracija (nepriklausomai nuo krypties) didesnė kaip 0,1 mm
24.	Vandenvietės, vandenruošos statiniai	500 m3/d ir didesnio našumo
25.	Požeminio vandens vandenvietės	200 m3/d ir didesnio našumo
26.	Gamybos bei pramonės nuotekų valyklos	200 m3/d ir didesnio našumo
27.	Miestų ir miestelių nuotekų valyklos	1000 m3/d ir didesnio našumo
28.	Paviršinių (lietaus) nuotekų valyklos	Skirtos surinkti nuotekas iš 50 ha ir didesnių teritorijų
29.	Degalinės
30.	1 grupės takiųjų medžiagų stacionarios talpyklos	V> 10 m3
31.	Sąvartynai
32.	Atliekų perdirbimo ar rūšiavimo statiniai
33.	Galvanikos cechai
34.	Dažymo cechai
35.	Krematoriumai
36.	Bankų saugyklos
37.	Naudingųjų iškasenų gavybos, tiekimo ir naudojimo požeminiai ir antžeminiai statiniai.
38.	Povandeniniai vamzdynai
39.	Inžinerinių tinklų bendrieji kolektoriai; nepraeinamieji, pusiau praeinamieji ir praeinamieji 6 m ir didesniame gylyje klojami nuotekų ar kitos paskirties kolektoriai, taip pat kolektoriai
40.	Sandėliai	1000 m2 ir didesnio bendrojo ploto
41.	Šaldomieji pastatai ir patalpos	5000 t ir talpesni
42.	Šaudmenų ir ginklų sandėliai, uždarosios ir atvirosios šaudyklos

Lentelės pakeitimai:

Nr. D1-118, 2005-02-28, Žin., 2005, Nr. 31-1015 (2005-03-05), i. k. 105301MISAK00D1-118

* išskyrus administracinius pastatus, jei jie nepriskirti prie ypatingų statinių.

IV. Pastatai, naudojami visuomenės poreikiams, kuriuose vienu metu gali būti daugiau kaip 100 žmonių

Ypatingi statiniai yra visi pastatai, naudojami visuomenės poreikiams, kuriuose vienu metu gali būti daugiau kaip 100 žmonių, įskaitant pastato ir jo paskirties aptarnaujantį personalą bei lankytojus.

3 lentelė

Eil. Nr.	Pastatai
1.	Viešbučių paskirties pastatai: viešbučiai, moteliai, svečių namai
2.	Administracinės paskirties pastatai: valstybės ir savivaldybių valdymo įstaigų, prokuratūrų, teismų, kitų įstaigų ir organizacijų administraciniai pastatai, ambasadų, bankų, pašto, biržų, darbo biržų, draudimo įstaigų, advokatų biurų, notarų, antstolių kontorų, informacijos centrų ir kiti pastatai
3.	Prekybos paskirties pastatai: parduotuvės, parduotuvės-operatorinės, vaistinės, knygynai, prekybos paviljonai ir kiti pastatai
4.	Paslaugų paskirties pastatai: pirtys, grožio salonai, skalbyklos, taisyklos, remonto dirbtuvės, priėmimo-išdavimo punktai, autoservisai, plovyklos, laidojimo namai ir kiti pastatai
5.	Maitinimo paskirties pastatai: valgyklos, restoranai, kavinės, barai ir kiti pastatai
6.	Transporto paskirties pastatai: oro uosto, jūros ir upių laivyno, geležinkelio ir autobusų stočių pastatai, muitinių, transporto bilietų, kelionių, turizmo agentūrų ir kiti pastatai
7.	Kultūros paskirties pastatai: teatrai, kino teatrai, kultūros namai, klubai, bibliotekos, muziejai, archyvai, parodų rūmai, planetariumai, radijo ir televizijos ir kiti pastatai
8.	Mokslo paskirties pastatai: institutai ir mokslinio tyrimo įstaigos, observatorijos, meteorologijos stotys, laboratorijos (išskyrus gamybines laboratorijas), bendrojo lavinimo, profesinės ir aukštosios mokyklos, vaikų darželiai, lopšeliai ir kiti pastatai
9.	Gydymo paskirties pastatai: ligoninės, klinikos, poliklinikos, sanatorijos, reabilitacijos centrai, specialiųjų įstaigų sveikatos apsaugos pastatai, gydyklų pastatai, medicininės priežiūros įstaigų slaugos namai, veterinarijos gydyklų ir kiti pastatai
10.	Poilsio paskirties pastatai: turizmo centrai, poilsio namai, jaunimo nakvynės namai, kaimo turizmo pastatai ir kiti pastatai
11.	Sporto paskirties pastatai: sporto salių, teniso kortų, baseinų, čiuožyklų, jachtklubų, šaudyklų, stadionų, maniežų ir kiti pastatai
12.	Religinės paskirties pastatai: katedros, bažnyčios, cerkvės, koplyčios, sinagogos, maldos namai ir kiti pastatai

V. Ypatingi statiniai, kurie yra nekilnojamosios kultūros vertybės

Statiniai bei jų kompleksai, ansambliai, įregistruoti kaip nekilnojamosios kultūros vertybės [3.4].

Priedo pakeitimai:

Nr. D1-292, 2004-05-27, Žin., 2004, Nr. 88-3250 (2004-06-03); Žin., 2004, Nr. 90-0 (2004-06-08); Žin., 2004, Nr. 104-0 (2004-07-03); Žin., 2004, Nr. 136-0 (2004-09-07), i. k. 104301MISAK00D1-292

Pakeitimai:

1.

Lietuvos Respublikos aplinkos ministerija, Įsakymas

Nr. 398, 2002-08-05, Žin., 2002, Nr. 80-3474 (2002-08-14), i. k. 102301MISAK00000398

Dėl aplinkos ministro 2002 m. balandžio 16 d. įsakymo Nr. 184 "Dėl statybos techninių reglamentų STR 1.01.06:2002 "Ypatingi statiniai" ir STR 1.01.07:2002 "Nesudėtingi (tarp jų laikini) statiniai" patvirtinimo" pakeitimo

2.

Lietuvos Respublikos aplinkos ministerija, Įsakymas

Nr. 203, 2003-04-25, Žin., 2003, Nr. 50-2234 (2003-05-23), i. k. 103301MISAK00000203

Dėl 2002 m. balandžio 16 d. įsakymu Nr. 184 patvirtinto statybos techninio reglamento STR 1.01.07:2002 "Nesudėtingi (tarp jų laikini) statiniai" pakeitimo

3.

Lietuvos Respublikos aplinkos ministerija, Įsakymas

Nr. D1-292, 2004-05-27, Žin., 2004, Nr. 88-3250 (2004-06-03); Žin., 2004, Nr. 90-0 (2004-06-08); Žin., 2004, Nr. 104-0 (2004-07-03); Žin., 2004, Nr. 136-0 (2004-09-07), i. k. 104301MISAK00D1-292

Dėl Lietuvos Respublikos aplinkos ministro 2002 m. balandžio 16 d. įsakymo Nr. 184 "Dėl statybos techninių reglamentų STR 1.01.06:2002 "Ypatingi statiniai" ir STR 1.01.07:2002 "Nesudėtingi (tarp jų laikini) statiniai" patvirtinimo" pakeitimo

4.

Lietuvos Respublikos aplinkos ministerija, Įsakymas

Nr. D1-420, 2004-07-27, Žin., 2004, Nr. 120-4443 (2004-08-03); Žin., 2004, Nr. 125-0 (2004-08-10), i. k. 104301MISAK00D1-420

Dėl Lietuvos Respublikos aplinkos ministro 2002 m. balandžio 16 d. įsakymo Nr. 184 "Dėl statybos techninių reglamentų STR 1.01.06:2002 "Ypatingi statiniai" ir STR 1.01.07:2002 "Nesudėtingi (tarp jų laikini) statiniai" patvirtinimo" pakeitimo

5.

Lietuvos Respublikos aplinkos ministerija, Įsakymas

Nr. D1-62, 2005-02-04, Žin., 2005, Nr. 22-703 (2005-02-15), i. k. 105301MISAK000D1-62

Dėl Lietuvos Respublikos aplinkos ministro 2002 m. balandžio 16 d. įsakymo Nr. 184 "Dėl statybos techninių reglamentų STR 1.01.06:2002 "Ypatingi statiniai" ir STR 1.01.07:2002 "Nesudėtingi (tarp jų laikini) statiniai" patvirtinimo" pakeitimo

6.

Lietuvos Respublikos aplinkos ministerija, Įsakymas

Nr. D1-118, 2005-02-28, Žin., 2005, Nr. 31-1015 (2005-03-05), i. k. 105301MISAK00D1-118

Dėl Lietuvos Respublikos aplinkos ministro 2002 m. balandžio 16 d. įsakymo Nr. 184 "Dėl statybos techninių reglamentų STR 1.01.06:2002 "Ypatingi statiniai" ir STR 1.01.07:2002 "Nesudėtingi (tarp jų laikini) statiniai" patvirtinimo" pakeitimo

7.

Lietuvos Respublikos aplinkos ministerija, Įsakymas

Nr. D1-375, 2005-07-15, Žin., 2005, Nr. 92-3441 (2005-07-30), i. k. 105301MISAK00D1-375

Dėl Lietuvos Respublikos aplinkos ministro 2002 m. balandžio 16 d. įsakymu Nr. 184 patvirtinto statybos techninio reglamento STR 1.01.07:2002 "Nesudėtingi (tarp jų laikini) statiniai" papildymo